
Prema članku 86. stavak 1. Zakona o proračunu (NN 144/21)  „Proračunski korisnik dužan je upravljačkom tijelu, u skladu s aktima kojima je uređen rad proračunskog korisnika, dostaviti prijedlog godišnjeg izvještaja o izvršenju financijskog plana za proteklo razdoblje na usvajanje do 31. ožujka tekuće proračunske godine.“
Prijedlog godišnjeg izvještaja o izvršenju Dječjeg vrtića Škrinjica za razdoblje od 01.01. do 31.12.2024. godine iskazuje realizaciju Financijskog plana za razdoblje od 01.01. do 31.12.2024. godine u skladu sa sadržajem Financijskog plana, propisanog Zakonom o proračunu (NN 144/21) i Pravilnikom o polugodišnjem i godišnjem izvještaju o izvršenju proračuna i financijskog plana (NN 85/23).
Financijski plan Dječjeg vrtića Škrinjica za 2024. godinu donesen je na 43. sjednici Upravnog vijeća Dječjeg vrtića Škrinjica  dana 10. studenoga 2024.  godine te je od strane Općinskog vijeća Općine Vidovec prihvaćen na 22. sjednici održanoj dana 11. prosinca 2024. godine.
U izvještajnom razdoblju donijete su 1. Izmjene i dopune financijskog plana na 5. sjednici Upravnog vijeća Dječjeg vrtića Škrinjica dana 25.09.2024. godine te 2. Izmjene i dopune financijskog plana koje su donijete na 9. sjednici Upravnog vijeća Dječjeg vrtića Škrinjica dana 11. prosinca 2024. godine.
Godišnji izvještaj o izvršenju financijskog plana proračunskog korisnika sadrži opći dio, posebni dio, obrazloženje i posebne izvještaje.
Opći dio godišnjeg izvještaja o izvršenju financijskog plana sadrži:
· Sažetak Računa prihoda i rashoda i Računa financiranja
· Račun prihoda i rashoda i Račun financiranja
Posebni dio godišnjeg izvještaja o izvršenju financijskog plana sadrži:
· Izvršenje rashoda i izdataka iskazanih po izvorima financiranja i ekonomskoj klasifikaciji, raspoređenih u programe koji se sastoje od aktivnosti i projekata.
Obrazloženje se sastoji od:
· Obrazloženja općeg dijela izvještaja o izvršenju
· Obrazloženja posebnog dijela izvještaja o izvršenju
Posebni izvještaji:
· izvještaj o zaduživanju na domaćem i stranom tržištu novca i kapitala
· izvještaj o korištenju sredstava fondova Europske unije
· izvještaj o danim zajmovima i potraživanjima po danim zajmovima
· izvještaj o stanju potraživanja i dospjelih obveza te o stanju potencijalnih obveza po osnovi sudskih sporova.

I. OBRAZLOŽENJE OPĆEG DIJELA IZVJEŠTAJA  O IZVRŠENJU FINANCIJSKOG PLANA DJEČJEG VRTIĆA ŠKRINJICA

· obrazloženje ostvarenja prihoda i rashoda, primitaka i izdataka 

1. PRIHODI POSLOVANJA (6)
	U razdoblju od 01.01.– 31.12.2024. godine, Dječji vrtić Škrinjica ostvario je prihode poslovanja u iznosu od 633.056,84 i to kako slijedi:
	-  Tekuće pomoći proračunskim korisnicima iz proračuna koji im nije nadležan u iznosu od  1.366,40  ostvareni su 45,55 % u odnosu na planirano. Odnose se na prihode iz državnog proračuna koji su dodijeljeni na temelju Odluke o sufinanciranju programa javnih potreba u području predškolskog odgoja i obrazovanja
	-  Ostali nespomenuti prihodi – 182.809,73 eura, ostvareni su 93,20% u odnosu na planirano
- Tekuće donacije – 1.331,54 eura, ostvareni su 66,58% u odnosu na planirano
	- Prihodi iz nadležnog proračuna za financiranje rashoda poslovanja – 447.537,17 eura, ostvareni su u 97,01% u odnosu na planirano. Odnose se na prihode iz nadležnog proračuna Općine Vidovec

             - Ostali prihodi – 12,00 eura, ostvareni su 8,00% u odnosu na planirano

U odnosu na navedeno razdoblje prethodne godine vidljivo je povećanje prihoda od tekućih donacija koji su nastali provođenjem projekta „Mali čuvari velike baštine“ i odnose se na donacije od fizičkih osoba. Također, vidljivo je povećanje Prihoda iz nadležnog proračuna za financiranje rashoda poslovanja za 40,37% u odnosno na promatrano razdoblje prethodne godine koji su nastali zbog većih rashoda za zaposlene (povećanje koeficijenata radnih mjesta).

2. RASHODI POSLOVANJA (3)
	U razdoblju od 01.01. – 31.12.2024. godine Dječji vrtić Škrinjica ostvario je ukupne rashode poslovanja u iznosu od 628.158,19 eura, ostvareni su 96,24% u odnosu na planirano.
	- Rashodi za zaposlene – 495.855,50 eura ostvareni su 96,64% u odnosu na planirano, sastoje se od:
                     - plaće za redovan rad u iznosu od 395.396,15 eura
                     - ostali rashodi za zaposlene (uskrsnica, božićnica, dar djetetu, naknada za topli      
                       obrok) u iznosu od 41.575,25 eura
                     - doprinosi na plaću u iznosu od 58.884,10 eura
U odnosu na promatrano razdoblje prethodne godine vidljivo je povećanje svih rashoda za zaposlene zbog isplate većih neoporezivih primitaka i povećanja koeficijenata radnih mjesta.
	- Materijalni rashodi – 130.943,70  eura ostvareni su 94,80 % u odnosu na planirano, sastoje se od:
-  naknade troškova zaposlenima u iznosu od 25.409,21 eura ostvareni su 99,03% u odnosu na planirano (sastoje se od: službena putovanja u iznosu od 3.406,74 eura,  naknade za prijevoz u iznosu od 19.250,22 eura, stručno usavršavanje zaposlenika u iznosu od 2.614,25 eura i ostalih naknada troškova zaposlenima u iznosu od 138,00 eura)
- rashoda za materijal i energiju u iznosu od 78.364,82 eura, ostvareni su 95,67% u odnosu na planirano (sastoje se od: uredski materijal i ostali materijalni rashodi u iznosu od 8.355,08 eura materijal i sirovine u iznosu od 36.972,75 eura, energija u iznosu od 27.490,93 eura, materijal i dijelovi za tekuće i investicijsko održavanje u iznosu od 851,04 eura, sitni inventar u iznosu od 3.286,38 eura, službena, radna i zaštitna odjeća i obuća u iznosu od 1.408,64 eura)
 - rashoda za usluge u iznosu od 19.844,84 eura ostvareni su 92,17 % u odnosu na planirano (sastoje se od: usluga telefona, pošte i prijevoza u iznosu od 1.251,17 eura, usluge tekućeg i investicijskog održavanja u iznosu od 8.657,75 eura, usluge promidžbe i informiranja u iznosu od 350,00 eura, komunalne usluge u iznosu od 2.902,50 eura, zdravstvene i veterinarske usluge u iznosu od 1.316,12 eura,  intelektualne i osobne usluge u iznosu od 953,72 eura,  računalne usluge u iznosu od 781,84 eura i ostale usluge u iznosu od 3.631,74 eura)
- ostalih nespomenutih rashoda poslovanja u iznosu od 7.324,83 eura ostvareni su 81,16% u odnosu na planirano (sastoje se od: naknade za rad predstavničkih i izvršnih tijela, povjerenstva i slično u iznosu od 1.710,52 eura, premija osiguranja u iznosu od 806,75 eura, reprezentacija u iznosu od 262,61 eura, pristojbe i naknade u iznosu od 812,00 eura, ostali nespomenuti rashodi poslovanja u iznosu od 3.732,95 eura)
	- Financijski rashodi – 1.358,99 ostvareni su 90,60% u odnosu na planirano, a odnose se na bankovne usluge i usluge platnog prometa u iznosu od 1.187,66 eura te na zatezne kamate u iznosu od 171,33 eura.

3. RASHODI ZA NABAVU NEFINANCIJSKE IMOVINE (4)
U razdoblju od 01.01. do 31.12.2024. godine rashodi za nabavu nefinancijske imovine iznose 3.871,22 eura,  ostvareni su 100,00% u odnosu na planirano i to kako slijedi:
	- Rashodi za nabavu proizvedene dugotrajne imovine – 3.871,22 eura, a odnosi se na nabavu postrojenja i opreme.

· obrazloženje prenesenog manjka

Ukupno prihodi i primici ostvareni su u iznosu 633.056,84 eura, ukupni rashodi i izdaci ostvareni su u iznosu od 632.029,41 eura što rezultira viškom prihoda i primitaka u iznosu od 1.027,43 eura.
Navedeni višak rezultat je postupanja u skladu s Odlukom o pokriću manjka (KLASA: 400-02/22-01/01, URBROJ: 2186-170-02-24-12) odnosno rezultat je maksimalnog poštivanja načela ekonomičnosti i učinkovitosti prilikom trošenja proračunskih sredstva kako bi ostvareni prihodi bili dostatni za pokriće tekućih rashoda ali i dostatni za pokriće prenesenog dijela manjka. 
Na kraju 2023. godine manjak prihoda i primitaka za pokriće u sljedećem razdoblju iznosio je 10.276,15. eura.
U svrhu uravnoteženja Financijskog plana, nakon uključivanja manjka nastavit će se s daljnjim poduzimanjem svih mjera za pravodobno prikupljanje i ostvarenje prihoda, uz maksimalno poštivanje načela ekonomičnosti i učinkovitosti prilikom trošenja proračunskih sredstava, a kako bi ostvareni prihodi bili dostatni za pokriće dijela prenesenog manjka u iznosu od 9.248,72 eura te rashoda i izdataka u skladu s definiranom dinamikom.

STANJE NOVAČNIH SREDSTAVA NA RAČUNU PRORAČUNSKOG KORISNIKA NA POČETKU I NA KRAJU PRORAČUNSKE GODINE
Na dan 01.01.2024. stanje na računu Dječjeg vrtića Škrinjica iznosilo je 500,76 eura.
Na dan 31.12.2024. godine stanje na računu Dječjeg vrtića Škrinjica iznosi 793,48 eura.
Na dan 31.12.2024. godine stanje novca u blagajni je 105,28 eura.
Ukupno stanje na računu i blagajni s danom 31.12.2024. godine iznosi 898,76 eura.

II. OBRAZLOŽENJE POSEBNOG DIJELA IZVJEŠTAJA  O IZVRŠENJU FINANCIJSKOG PLANA DJEČJEG VRTIĆA ŠKRINJICA

U Dječjem vrtiću Škrinjica u 2024. godini nastavili su se provoditi kraći programi: kraći program engleskog jezika, kraći kineziološki program i kraći kineziološki program - šah. Navedeni programi provode se tokom 8 mjeseci odnosno od mjeseca listopada do mjeseca svibnja.

Dječji vrtić Škrinjica svojim programima  realizira zadatke s ciljem stalnog podizanja kvalitete rada djece predškolske dobi. Cjelokupni rad se odvija usklađen s razvojnim mogućnostima i potrebama djece. Najvažniji i najrelevantniji pokazatelj uspješnosti realizacije ciljeva je interes djece za kraće programe.


III. POSEBNI IZVJEŠTAJI
Izvještaj o zaduživanju na domaćem i stranom tržištu novca i kapitala
· u navedenom razdoblju Dječji vrtić Škrinjica nije se zaduživao na domaćem i stranom tržištu novca i kapitala
Izvještaj o korištenju sredstava fondova Europske unije 
· u navedenom razdoblju Dječji vrtić Škrinjica nije koristio sredstva fondova Europske unije
Izvještaj o danim zajmovima i potraživanjima po danim zajmovima
· u navedenom razdoblju Dječji vrtić Škrinjica nije imao dane zajmove
Izvještaj o stanju potraživanja i dospjelih obveza te o stanju potencijalnih obveza po osnovi sudskih sporova

Potraživanja za prihode poslovanja odnose se na potraživanja za sufinanciranje usluga Dječjeg vrtića i ona iznose 6.184,50. Za potraživanje od jednog korisnika usluga u iznosu od 2.099,14 eura za koje je pokrenuta ovrha  napravljen je ispravak vrijednosti potraživanja po stopi od 50% s obzirom da se sa naplatom kasni od 1-3 godine. Ispravak vrijednosti potraživanja iznosi 619,82 eura.

Stanje obveza na kraju izvještajnog razdoblja iznosi 72.277,75 eura od čega stanje dospjelih obveza iznosi 5.271,04 eura, a stanje nedospjelih obveza iznosi 67.006,71 eura. Što se tiče iznosa 5.271,04 eura dospjelih obveza odnosi se na obveze za rashode poslovanje najveći dio nepodmirenih dospjelih obveza su obveze za rashode za materijal i usluge kojima je datum dospijeća u 12. mjesecu jer sve dospjele obveze su s prekoračenjem od 1 do 60 dana.

[bookmark: _Hlk189056600]Što se tiče iznosa od 67.003,75 eura nedospjelih obveza iznos od 56.724,51 eura odnosi se na kontinuirani rashod budućih razdoblja  (plaća i ostali rashodi za zaposlene za 12 mjesec 2024. godine koji se isplaćuju u mjesecu siječnju 2025. godine). 




